cyanic-selkie/wikianc huggingface dataset:
Τίριχ Μιρ
Γεωλογία
Νότια και νοτιοδυτικά των πλουτώνειων ενδογενών πετρωμάτων της περιοχής Κενσάκάν-Μαντάρας και διαχωρισμένα με μικρές λωρίδες σκοτεινόχρωμων πλακών, εκτίθενται τα γρανιτικά πετρώματα του Τίριχ Μιρ και οι βαθόλιθοι του Ίστορ-o Ναλ Αυτοί οι βαθολίτες έρχονται από τον Κάτω Παγετώνα Ατάκ έως την κοιλάδα Λούτκο ανατολικά του χωριού Γκάραμ Χάσμα (θερμές πηγές), όπου ο βαθολίτης βυθίζεται στα νοτιοδυτικά κάτω από τις μεταμορφικές πλάκες. Τα πλουτώνεια ενδογενή πετρώματα αυτού του βαθολιτικού σώματος έχουν κατά περίεργο τρόπο διεισδύσει στους ασβεστολιθικούς και φυλλιτικούς βράχους του δυτικού Σχηματισμού Γουάκαν (επίσης Diemberger, 1968).
Εξωτερικοί σύνδεσμοι
Κατηγορία:Βουνά του Πακιστάν Κατηγορία:Οροσειρά του Χίντου Κους
358
Η τρέχουσα σελίδα αφορά το έτος 358 κατά το Γρηγοριανό ημερολόγιο
Το έτος 358 (CCCLVIII ) ήταν ένα κοινό έτος που ξεκινούσε την Πέμπτη. Εκείνη την εποχή ήταν γνωστό ως το Έτος των Υπάτων Δατιανού και Κερεάλη (ή, λιγότερο γνωστό, το Έτος 1111 από Κτήσεως Κόσμου). Η ονομασία 358 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.
Θάνατοι
Κατηγορία:Έτη
Δουρβαλουμάμπη
Η δουρβαλουμάμπη (εμπορική ονομασία Imfinzi) είναι μια εγκεκριμένη από τον FDA ανοσοθεραπεία για τον καρκίνο, που αναπτύχθηκε από τη Medimune/AstraZeneca. Είναι ένα μονοκλωνικό αντίσωμα ανθρώπινης ανοσοσφαιρίνης G1 κάπα (IgG1κ) που παρεμποδίζει την αλληλεπίδραση του συνδέτη του υποδοχέα προγραμματισμένου κυτταρικού θανάτου- 1 (PD-L1) με το PD-1 (CD279).
Η δουρβαλουμάμπη είναι γνωστό ως φάρμακο αναστολέας του σημείου ελέγχου του ανοσοποιητικού συστήματος.
Ιατρικές Χρήσεις
Ο FDA έχει εγκρίνει την δουρβαλουμάμπη για συγκεκριμένους τύπους καρκίνου ουροδόχου κύστης, πνεύμονα και χοληδόχου πόρου.
·      Ενήλικες με τοπικά προχωρημένο ή μεταστατικό ουροθηλιακό καρκίνωμα που είτε έχουν πρόοδο νόσου κατά τη διάρκεια ή κατόπιν πλατινούχας χημειοθεραπείας ή έχουν πρόοδο νόσου εντός 12 μηνών νεοεπικουρικής ή επικουρικής.
·      Ενήλικες με μη χειρουργικά εξαιρέσιμο μη μικροκυτταρικό καρκίνο πνεύμονα σταδίου ΙΙΙ, χωρίς πρόοδο νόσου μετά από συγχορηγούμενη πλατινούχα χημειοθεραπεία και ακτινοθεραπεία
·      Συνδυαστικά με ετοποσίδη ή και καρβοπλατίνη ή σισπλατίνη, ως θεραπεία πρώτης γραμμής για ενήλικες με μικροκυτταρικό καρκίνο πνεύμονα προχωρημένου σταδίου.
O Eυρωπαϊκός Οργανισμός Φαρμάκων (ΕΜΑ) έχει εγκρίνει τη δουρβαλουμάμπη για τις παρακάτω ενδείξεις:
·       Ενήλικες με μη- μικροκυτταρικό καρκίνο πνεύμονα, μη χειρουργικά εξαιρέσιμου, που δεν εμφανίζει πρόοδο νόσου μετά από ακτινοθεραπεία και πλατινούχα χημειοθεραπεία. Η δουρβαλουμάμπη χρησιμοποιείται ειδικά εάν τα καρκινικά κύτταρα παράγουν την πρωτεΐνη PD-L1.
·       Ενήλικες με μικροκυτταρικό καρκίνο πνεύμονα, εκτεταμένου εντός των πνευμόνων ή με μετάσταση, που δεν έχουν λάβει προηγούμενη θεραπεία. Η δουρβαλουμάμπη δίνεται συνδυαστικά με ετοποσίδη και είτε καρβοπλατίνη ή σισπλατίνη.
Παγκόσμιο Πρωτάθλημα Καλαθοσφαίρισης Ανδρών Κ-17 2014
Το Παγκόσμιο Πρωτάθλημα Καλαθοσφαίρισης Ανδρών Κ-17 2014 είναι μια παγκόσμια διοργάνωση νέων για τις ηλικίες Κ-17 που θα διεξαχθεί στο Ντουμπάι, την περίοδο 28 Ιουνίου-6 Ιουλίου 2014.Αυτή θα είναι η 3η μόλις διοργάνωση καθώς ξεκίνησε το 2010 και διεξάγεται κάθε 2 χρόνια.<br/ > Φέτος θα συμμετάσχουν 16 ομάδες σε αντίθεση με πέρσι που συμμετείχαν 12.
Φάση των 16
Κατηγορία:Παγκόσμιο Πρωτάθλημα Καλαθοσφαίρισης 2014
Απάμεια (Μεσηνής)
Η Απάμεια ήταν αρχαία ελληνιστική πόλη στην επαρχία της Μεσηνής (περσικά: Meshan) ή αλλιώς, Χαρακηνής, στις όχθες του ποταμού Τίγρη, στο σημερινό Ιράκ.
Την πόλη της Απάμειας ο Κλαύδιος Πτολεμαίος την τοποθετεί 1 1/3 μοίρες νοτίως και 1/2 μοίρες ανατολικά της Σελεύκειας της επί του Τίγρη. Ο ίδιος προσθέτει: υφ'ήν (Απάμειαν) η του βασιλείου ποταμού προς τον Τίγριν συμβολή, εγγύς μέση (Μεσηνή) χώρα.
Ο Πλίνιος (παρ. 132) αναφέρει ότι βρισκόταν στη Σιττακηνή, ότι περιβαλλόταν από τον Τίγρη και ότι ιδρύθηκε από τον Αντίοχο Α΄ Σωτήρα προς τιμήν της μητέρας του Απάμης. Ο Στέφανος Βυζάντιος αναφέρει μία Απάμεια επί του Τίγρη, στη Μεσηνή, στο σημείο όπου αυτός διακλαδίζεται με τον ένα κλάδο του να ονομάζεται Σέλλας. Η πόλη αυτή ταυτίζεται με την Απάμεια του Πλινίου.
Σήμερα, το πρόβλημα του εντοπισμού της θέσης της Απάμειας είναι πολύ περιπλεγμένο καθώς οι πηγές που αναφέρονται σε αυτή χωρίζονται από χρονικό διάστημα 1.000 ετών. Επιπλέον, είναι πιθανό πως η διαδρομή των ποταμών Τίγρη και Ευφράτη έχει μεταβληθεί ενώ δεν είναι επακριβώς γνωστά ούτε τα όρια της Μεσηνής. Το βαβυλωνιακό Ταλμούδ αναφέρει την ύπαρξη δύο γειτονικών Απαμειών, οι οποίες απείχαν 1 παρασάγγη (4,5 χλμ). Ωστόσο, και το Ταλμούδ και οι μεταγενέστεροι Άραβες γεωγράφοι αναφέρονται στη Σασσανιδική περίοδο και δεν είναι βέβαιο ότι, κατά την ελληνιστική περίοδο, υπήρχε κι άλλη Απάμεια στην περιοχή αυτή.
Εφόσον είναι πολύ πιθανό πως υπήρξε μόνο μία Απάμεια κατά την ελληνιστική περίοδο, αυτή μάλλον θα βρισκόταν στην ανατολική όχθη του Τίγρη, κοντά στη σημερινή Κουτ αλ Αμαρά ή Ιμαρά (Kut al-Imara) του νοτίου Ιράκ (περίπου 160 χλμ νοτιοανατολικά της Βαγδάτης), στο σημείο όπου ο ποταμός χωρίζεται σε δύο ρεύματα.
Πηγές
Κατηγορία:Ελληνιστικές πόλεις Κατηγορία:Αρχαίες πόλεις της Μεσοποταμίας
Socket 6
Η προδιαγραφή Socket 6 συμπεριλαμβάνει τις μηχανικές και ηλεκτρικές ιδιότητες της υποδοχής που χρησιμοποιείται για τον μικροεπεξεργαστές τύπου i486 της κατασκευαστικής εταιρείας Intel. Πρόκειται για μια ελαφρά τροποποίηση της υποδοχής Socket 3 που κυκλοφόρησε περίπου στο τέλος του κύκλου της παραγωγής του επεξεργαστή. Επειδή κυκλοφόρησε τόσο αργά, και λόγω των σχετικά μικρών προτερημάτων της δεν διαδόθηκε σχεδόν καθόλου, αφού χρησιμοποιήθηκε σε λίγες μόνο μητρικές πλακέτες. Εκτός αυτού, επειδή ο επεξεργαστής i486 σταμάτησε να κυκλοφορεί, δεν υπήρξε διάδοχος της υποδοχής αυτής.
Κατηγορία:Υποδοχές CPU
Λονς-λε-Σωνιέ
Η Λονς-λε-Σωνιέ (γαλλικά: Lons-le-Saunier) είναι η πρωτεύουσα του νομού Ζυρά στην περιοχή Βουργουνδία-Φρανς-Κοντέ. Είναι τμήμα της πολιτιστικής και ιστορικής περιοχής της Φρανς-Κοντέ. Η πόλη βρίσκεται σε υψόμετρο 243 μέτρων. Έχει 17.459 κατοίκους σε αστική περιοχή 58.674 κατοίκων.
Οι κάτοικοι ονομάζονται Λεντονιάν.
Γεωγραφία
αριστερά|μικρογραφία|Θέση στο νομό Ζυρά Η πόλη είναι η πρωτεύουσα του νομού Ζυρά, στα νοτιοανατολικά της διοικητικής περιοχής Βουργουνδία-Φρανς-Κοντέ και βρίσκεται 340,82 χιλιόμετρα κατ' ευθεία γραμμή νοτιοανατολικά του Παρισιού.
Στα νοτιοανατολικά της πόλης βρίσκεται η δημοφιλής τουριστική περιοχή της οροσειράς Ζυρά, με τα αξιοθέατα της, όπως οι λίμνες Σαλαίν, Κλαιρβώ και Βουγκλάν, καθώς και ορεινά θέρετρα, όπως τα Πρενοβέλ και Λε Ρους.
Ιστορία
Τα αλατωρυχεία της περιοχής τα είχαν ήδη εκμεταλλευτεί αρχικά οι Ρωμαίοι και αργότερα αποτέλεσαν πηγή πλουτισμού των οίκων της Βουργουνδίας, της Βιέν και του Σαλόν που κυριαρχούσαν στα εδάφη από τον Μεσαίωνα, αλλά και πολλών αβαείων.
Η βαρονία της Λονς ενοποιήθηκε το 1400 υπό τον οίκο Σαλόν-Αρλαί με τον Λουδοβίκο Α' και τον γιο του Ιωάννη Γ' του Αρλαί. Μετά από αυτούς, οι βαρώνοι της Λονς είναι πρίγκιπες του Πριγκιπάτου της Οράγγης, όπως ο Φιλιβέρτος γεννημένος στις Λονς στις 18 Μαρτίου 1502.
Κατά τη διάρκεια της Γαλλικής Επανάστασης, η πόλη έφερε προσωρινά το όνομα Φρανσιάντ. Η πόλη έγινε πρωτεύουσα του νομού Ζυρά με το νόμο της 2ας Πλυβιόζ έτος VIII, σύμφωνα με το Γαλλικό Επαναστατικό Ημερολόγιο (29 Μαρτίου 1800).
Το ιαματικό κέντρο Λεντόνια, που βρίσκεται στο πάρκο της πόλης, είναι γνωστό από το 1892.
Κατά τη διάρκεια του Β' Παγκοσμίου Πολέμου, η πόλη απελευθερώθηκε στις 2 Σεπτεμβρίου 1944 από τα συμμαχικά στρατεύματα που αποβιβάστηκαν στην Προβηγκία.
Οικονομία
Στο Λονς-λε-Σωνιέ υπάρχουν πολλές βιομηχανίες γαλακτοκομικών προϊόντων, εδώ παράγεται το γνωστό τυρί La vache qui rit. Επιπλέον, η περιοχή είναι γνωστή για την αμπελουργία από το Μεσαίωνα, ανήκει στην περιοχή των αμπελώνων Ζυρά με μεγάλη παραγωγή κρασιού.
Εξωτερικοί σύνδεσμοι
Κατηγορία:Κοινότητες του Ζυρά
Πρωτάθλημα ποδοσφαίρου Βόρειας Κορέας
Οι Εκδηλώσεις Ποδοσφαίρου Δημοκρατικού Πρωταθλήματος (κορεατικά: 공화국선수권 축구대회) αποτελούν την κορυφαία κατηγορία στο σύστημα ποδοσφαιρικών πρωταθλημάτων Βόρειας Κορέας. Υπεύθυνη για τη διεξαγωγή του πρωταθλήματος είναι η Ποδοσφαιρική Ομοσπονδία ΛΔ Κορέας. Οι κορυφαίες ομάδες έχουν την ευκαιρία να μετέχουν στο ΑΦΚ Καπ, ενώ οι τελευταίες υποβιβάζονται στη Β΄ Κατηγορία της Λαοκρατικής Δημοκρατίας της Κορέας.
Ιστορία
Αρχικά, όλα τα αθλήματα στη Βόρεια Κορέα αναπτύσονταν σε ερασιτεχνική βάση, με διοργανώσεις που ονομάζονταν Διαγωνισμοί Τεχνικής Καινοτομίας και διεξάγονταν πολλές φορές μέσα στο χρόνο. Το 1977, ο αθλητισμός στη χώρα αναμορφώθηκε, δημιουργώντας επαγγελματικές ομάδες με αμειβόμενους παίκτες για κάθε άθλημα.
Συμμετοχή σε ασιατικές διοργανώσεις
Μετά το Πρωτάθλημα Ασιατικών Ομάδων του 1991, όπου η 4.25 προχώρησε μέχρι τη φάση των ομίλων, οι ομάδες της Βόρειας Κορέας δε μετείχαν σε ασιατικές διοργανώσεις για πάνω από είκοσι χρόνια, όταν η Ρίμιονγκσου κλήθηκε να συμμετάσχει στο ΑΦΚ Πρέζιντεντς Καπ της περιόδου 2014. Έπειτα από τρία χρόνια αποχής των βορειοκορεατικών ομάδων από τις ασιατικές διοργανώσεις, η πρωταθλήτρια και η δευτεραθλήτρια του βορειοκορεατικού πρωταθλήματος, 4.25 και Κίνγκουαντσα αντίστοιχα, κλήθηκαν να λάβουν μέρος στο ΑΦΚ Καπ της περιόδου 2017.
Eξωτερικοί σύνδεσμοι
Κατηγορία:Ποδόσφαιρο στη Βόρεια Κορέα Βορεια Κορεα
The Legend of Spyro: The Eternal Night
Το The Legend of Spyro: The Eternal Night (ελληνικά: Ο θρύλος του Σπάιρο: Η αιώνια νύχτα) είναι το δεύτερο βιντεοπαιχνίδι της τριλογίας The Legend of Spyro. Το παιχνίδι κυκλοφόρησε για PlayStation 2, Game Boy Advance, Nintendo DS και για Wii. Ήταν το τελευταίο παιχνίδι που κυκλοφόρησε επίσημα για το Game Boy Advance στην Ευρώπη. Οι εκδόσεις του PlayStation 2 και του Wii αναπτύχθηκαν από την Krome Studios και οι εκδόσεις του Game Boy Advance και του Nintendo DS από την Amaze Entertainment.
εμπειρία παιχνιδιού
Στα επίπεδα υπάρχουν κρυμμένα αντικείμενα που λέγονται "Δράκων υπόλειμμα". Υπάρχουν πέντε κόκκινα Relics και πέντε πράσινα, τα κόκκινα αναβαθμίζουν τη ζωή του Σπάιρο και τα πράσινα την ενέργεια. Επίσης υπάρχουν και 40 "Κακογράφος αγκάθια". Κάθε ένα που μαζεύει ο παίκτης δίνει 5 σχέδια από τους δημιουργούς του παιχνιδιού. Και όλα τα 40 Quills μαζί δίνουν 200 σχέδια.
Πλοκή
Παίρνοντας μέρος βδομάδες μετά την ήττα της Συνδερ από τον Σπάιρο το Η αιώνια νύχτα συνεχίζει το επικό ταξίδι του Σπάιρο με σκοπό να νικήσει τον Μαλεφώρ, τον αφέντη του σκότους. Όταν η Συνδερ αφήνει τον ναό των δράκων, ο Σπάιρο ξεκινάει για να τη βρει, και συχνά επικοινωνεί τηλεπαθητικά με έναν μυστηριώδη δράκο που ονομάζεται Χρονογράφος. Σύντομα μαθαίνει ότι πρέπει να αποτρέψει τον αφέντη του σκότους από το να δραπετεύσει από το Πηγάδι των Ψυχών και καθώς και να νικήσει τον βασιλιά των πιθήκων, Γαολ.
Υποδοχή
Το Joystiq έδωσε στην έκδοση του Game Boy Advance ένα 9.5, επαινώντας τα γραφικά του, τα συστήματα μάχης και την ιστορία του. Το αποκάλεσαν "το τελευταίο σπουδαίο παιχνίδι του GBA." Το IGN ήταν το πιο σκληρό και καθώς ο πιο αρνητικός κριτής του παιχνιδιού δίνοντας στην έκδοση του Wii ένα 3.6, ενώ στην έκδοση του PS2 ένα 3.5. Το κατέκριναν για τη μεγάλη του δυσκολία και για τον χειρισμό του.
Εξωτερικοί σύνδεσμοι
Κατηγορία:Βιντεοπαιχνίδια του 2007 Κατηγορία:Βιντεοπαιχνίδια δράσης Κατηγορία:Βιντεοπαιχνίδια περιπέτειας Κατηγορία:Βιντεοπαιχνίδια του PlayStation 2 Κατηγορία:Βιντεοπαιχνίδια του Wii Κατηγορία:Βιντεοπαιχνίδια του Nintendo DS Κατηγορία:Βιντεοπαιχνίδια του Game Boy Advance Κατηγορία:Βιντεοπαιχνίδια Spyro
Μάρκο Μπίζοτ
Ο Μάρκο Μπίζοτ (ολλανδικά: Marco Bizot, ) (10 Μαρτίου 1991) είναι Ολλανδός επαγγελματίας ποδοσφαιριστής, ο οποίος αγωνίζεται ως τερματοφύλακας για την Σταντ Μπρεστουά 29.
Άγιαξ
Γεννημένος στο Χόορν της Ολλανδίας, ο Μπίζοτ ξεκίνησε τη νεανική σταδιοδρομία του στην ΣΒ Βέστφριζεν. Εκεί ανακαλύφθηκε στην ηλικία των δέκα ετών και εντάχθηκε στην ακαδημία νέων του Άγιαξ το 2000. Εντάχθηκε στον Γιονγκ Άγιαξ για τη σεζόν 2010-11, όπου έλαβε άφθονο χρόνο παιχνιδιού υπό τους προπονητές Πίετερ Χούιστρα και Φρεντ Γκριμ. Μετά από μια επιτυχημένη σεζόν με τον Γιονγκ Άγιαξ, ο Μπίζοτ έλαβε παράταση συμβολαίου και εντάχθηκε με δανεισμό στην Κάμπουρ της Ίιρστε Ντιβίζι για τη σεζόν 2011-12, προκειμένου να αποκτήσει εμπειρία και να αναδειχθεί ως παίκτης.
Χρόνινγκεν
Στις 14 Ιουνίου 2012, οι Άγιαξ και Χρόνινγκεν συμφώνησαν για τη μεταγραφή του Μπίζοτ. Ο Μπίζοτ εξελίχθηκε σε έναν σταθερό τερματοφύλακα της Έρεντιβιζι και έπαιξε 50 αγώνες σε δύο σεζόν για την ομάδα.
Γκενκ
Στις 22 Ιουνίου 2014, ανακοινώθηκε η πώληση του Μπίζοτ στην βελγική Γκενκ, με τον ίδιο να υπογράφει τριετές συμβόλαιο.
ΑΖ Άλκμααρ
Στις 10 Μαΐου 2017, ο Μπίζοτ υπέγραψε συμβόλαιο με την ΑΖ Άλκμααρ. Επιλέχθηκε ως αντικαταστάτης του Τιμ Κρουλ, ο οποίος επέστρεψε στη Νιούκασλ Γιουνάιτεντ μετά από μια περίοδο δανεισμού. Ο Μπίζοτ έπαιξε και τα 40 επίσημα παιχνίδια την επόμενη σεζόν και αγωνίστηκε στον τελικό του Κυπέλλου Ολλανδίας. Μετά το καλοκαίρι, έκανε ρεκόρ με τις περισσότερες καθαρές εστίες στην Έρεντιβιζι. Τον Φεβρουάριο του 2020 επέκτεινε το συμβόλαιό του μέχρι τα τα μέσα του 2022.
Εθνική ομάδα
Ο Μπίζοτ κέρδισε την πρώτη του κλήση στην Εθνική Ολλανδίας από τον Ρόναλτ Κούμαν τον Μάρτιο του 2018. Έκανε το ντεμπούτο του σε ένα φιλικό εναντίον της Ισπανίας στις 11 Νοεμβρίου 2020. Ήταν μέλος της Ολλανδίας που συμμετείχε στο Ευρωπαϊκό Πρωτάθλημα του 2020, χωρίς να αγωνιστεί.
Εξωτερικοί σύνδεσμοι
Κατηγορία:Ολλανδοί ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Εθνικής Ολλανδίας Κ21 Κατηγορία:Ποδοσφαιριστές Εθνικής Ολλανδίας Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές ΣΚ Κάμπουρ Κατηγορία:Ποδοσφαιριστές Ίιρστε Ντιβίζι Κατηγορία:Ποδοσφαιριστές ΦΚ Χρόνινγκεν Κατηγορία:Ποδοσφαιριστές Έρεντιβιζι Κατηγορία:Ποδοσφαιριστές ΚΡΚ Γκενκ Κατηγορία:Ποδοσφαιριστές Προ Λιγκ Βελγίου Κατηγορία:Ξένοι ποδοσφαιριστές στο Βέλγιο Κατηγορία:Ολλανδοί ποδοσφαιριστές στο εξωτερικό Κατηγορία:Ποδοσφαιριστές ΑΖ Άλκμααρ
Νίκολας Κέιτζ
Ο Νίκολας Κέιτζ (Nicolas Cage, πραγματικό όνομα: Nicolas Kim Coppola, 7 Ιανουαρίου 1964) είναι Αμερικανός ηθοποιός, βραβευμένος με Όσκαρ Α' Ανδρικού Ρόλου για την ερμηνεία του στην ταινία Αφήνοντας το Λας Βέγκας. Γεννήθηκε στο Λονγκ Μπιτς της Καλιφόρνια. Είναι ανιψιός του σκηνοθέτη Φράνσις Φορντ Κόπολα. Μάλιστα άλλαξε το επίθετό του από Κόπολα σε Κέιτζ, ώστε να μη θεωρηθεί ότι ευνοήθηκε στην καριέρα του λόγω της συγγένειάς του με τον Κόπολα.
Έχει πρωταγωνιστήσει σε μεγάλες παραγωγές του Χόλιγουντ, όπως Ο Βράχος (The Rock), Αδίστακτα πρόσωπα (Face/Off), Con Air, Gone in Sixty Seconds, αλλά και σε ταινίες χαμηλότερου προϋπολογισμού, όπως το Adaptation, το Matcstick Men και το Leaving Las Vegas. Επίσης, έχει σκηνοθετήσει την ταινία Sonny, με τους Τζέιμς Φράνκο και Μίνα Σουβάρι, στην οποία είχε και έναν μικρό ρόλο.
Προσωπική ζωή
Υπήρξε παντρεμένος με την ηθοποιό Πατρίσια Αρκέτ από τον Απρίλιο του 1995 έως τον Μάιο του 2001, ενώ είχε και έναν σύντομο γάμο με τη Λίζα Μαρί Πρίσλεϊ, κόρη του Έλβις Πρίσλεϊ. Τον Ιούλιο του 2004 παντρεύτηκε την εικοσιτριάχρονη Άλις Κιμ, με την οποία απέκτησε και ένα γιο, τον Καλ-ελ. Έχει άλλον ένα γιο, δεκαέξι ετών, από τη σχέση του με το μοντέλο Κριστίνα Φούλτον (Kristina Fulton).
Παλλόμενοι μεταβλητοί αστέρες
frame|Διάγραμμα H-R που απεικονίζει τις θέσεις των διάφορων ειδών παλλόμενων μεταβλητών αστέρων. Παλλόμενοι μεταβλητοί αστέρες (pulsating variable stars) ονομάζονται οι αστέρες εκείνοι, που χαρακτηρίζονται από περιοδικές διακυμάνσεις στη φωτεινότητά τους λόγω περιοδικών μεταβολών των διαστάσεων, της θερμοκρασίας ή κάποιας άλλης ιδιότητας του αστέρα που οφείλεται σε εσωτερικές του διαδικασίες.
Ανακάλυψη
Το 1595 ένας ιερέας και ερασιτέχνης αστρονόμος, ο David Fabricius, παρατηρώντας το άστρο ο Ceti (όμικρον Κήτους) για ένα χρονικό διάστημα αρκετών μηνών διαπίστωσε ότι η λαμπρότητα του άστρου εξασθενούσε μέχρι που εξαφανίστηκε τελείως και έμεινε αόρατο για αρκετούς μήνες μέχρι να ξαναεμφανιστεί και να επανέλθει στην αρχική του λαμπρότητα. Το άστρο το ονόμασε Mira για να τονίσει αυτό το θαυμαστό φαινόμενο και ήταν ο πρώτος παλλόμενος μεταβλητός αστέρας που ανακαλύφθηκε. Το 1784 ο Τζων Γκούντρικ του York ανακάλυψε έναν άλλο μεταβλητό αστέρα, τον δ Cephei, με σημαντικά μικρότερη περίοδο μεταβολής της λαμπρότητάς του, 5 μέρες 8 ώρες και 48 λεπτά. Αυτού του τύπου τους παλλόμενους αστέρες τους ονομάζουμε κλασσικούς Κηφείδες (classical Cepheids). Από τότε έχουν ανακαλυφθεί χιλιάδες παλλόμενοι μεταβλητοί αστέρες. Οι μεταβλητοί αστέρες διακρίνονται σε διάφορες κατηγορίες ανάλογα με τα χαρακτηριστικά τους.
W Virginis
Είναι όπως είπαμε αστέρες πληθυσμού ΙΙ που βρίσκονται στη ζώνη αστάθειας. Εκτελούν ακτινικές ταλαντώσεις με περιόδους από 2 ως 45 ημέρες. Η διακύμανση στην λαμπρότητά τους είναι της ίδιας τάξης με αυτή των κλασσικών Κηφείδων και γενικά οι καμπύλες φωτός τους μοιάζουν με αυτές των κλασικών Κηφείδων. Η διαφορά τους είναι ότι οι W Virginis είναι από εξελικτική άποψη μεγαλύτερης ηλικίας αστέρες που έχουν φύγει από το οριζόντιο κομμάτι της εξελικτικής τους διαδρομής. Έτσι ενώ έχουν την ίδια λαμπρότητα με τους κλασικούς Κηφείδες, έχουν μικρότερη μάζα και άρα μικρότερη πυκνότητα. Αυτό έχει ως αποτέλεσμα για την ίδια περίοδο ανάπαλσης οι W Virginis να είναι τέσσερις φορές λιγότερο λαμπροί. Αυτή τους η ομοιότητα είχε μπερδέψει αρχικά τους αστρονόμους, με αποτέλεσμα να υπολογίζονται λάθος οι αποστάσεις των γαλαξιών. Η διόρθωση του λάθους είχε ως αποτέλεσμα την αναθεώρηση αυτών των αποστάσεων κατά ένα παράγοντα της τάξης του 2 (οι αποστάσεις διπλασιάστηκαν περίπου).
δ Scuti
Είναι αστέρες μικρής μάζας, που βρίσκονται χαμηλά στη ζώνη αστάθειας των Κηφείδων και κοντά στην κύρια ακολουθία. Είναι φασματικού τύπου από A0 μέχρι F5 και εκτελούν ακτινικές και μη ακτινικές ταλαντώσεις με περιόδους που κυμαίνονται από 0,5 ως 3 ώρες.
RR Lyrae
Οι αστέρες τύπου RR Lyrae είναι άλλος ένας σημαντικός τύπος παλλόμενων αστέρων. Είναι άστρα πληθυσμού ΙΙ με μικρή μάζα και εκτελούν ακτινικές ταλαντώσεις με περίοδο από 1,5 ως 24 ώρες. Βρίσκονται και αυτά στην περιοχή της ζώνης αστάθειας των Κηφείδων και συγκεκριμένα βρίσκονται λίγο πάνω από την περιοχή των δ Scuti και κάτω από την περιοχή των δ Cepheids καταλαμβάνοντας μια οριζόντια περιοχή σχεδόν σταθερής λαμπρότητας. Έχουν φασματικό τύπο από A  ως  F  με απόλυτο μέγεθος περίπου +0.8 και το πλάτος της διακύμανσης τους είναι από 0.2 ως 2 μεγέθη. Έχει παρατηρηθεί κάποια από αυτά να ταλαντώνονται με 2 συχνότητες, την θεμελιώδη και την πρώτη αρμονική, με λόγο περιόδων. Τα άστρα αυτά παρατηρούνται στα σφαιρωτά σμήνη και βοήθησαν στον προσδιορισμό των αποστάσεων τους, λόγω της ιδιότητας που έχουν να έχουν σχεδόν σταθερή μέση λαμπρότητα. Γνωρίζοντας λοιπόν το φαινόμενο μέγεθος ενός άστρου RR Lyrae από τη σχέση μπορούμε να υπολογίσουμε την απόστασή του και άρα την απόσταση του σφαιρωτού σμήνους.
ZZ Ceti
Χαμηλά στη ζώνη αστάθειας και κάτω από την κύρια ακολουθία στην περιοχή των λευκών νάνων βρίσκονται οι μεταβλητοί αστέρες τύπου ZZ Ceti. Αυτοί οι αστέρες είναι λευκοί νάνοι που εκτελούν μη ακτινικές ταλαντώσεις με πολύ μικρές περιόδους, από 100 ως 1000 δευτερόλεπτα και μεταβολές στην λαμπρότητα από 0,001 μέχρι 0,2 μεγέθη στο ορατό. Αυτοί οι αστέρες αποτελούν τα πιο χαρακτηριστικά παραδείγματα μη ακτινικά παλλόμενων αστέρων.
Μεταβλητοί Αστέρες εκτός της ζώνης αστάθειας
Τα άστρα που έχουμε αναφέρει μέχρι τώρα βρίσκονται πάνω στη ζώνη αστάθειας και οι μηχανισμοί που ενεργοποιούν τις ταλαντώσεις τους σχετίζονται. Υπάρχουν όμως και παλλόμενοι μεταβλητοί αστέρες που βρίσκονται εκτός της ζώνης αστάθειας και παρακάτω θα αναφέρουμε τους βασικότερους.
β Cephei
Οι αστέρες του τύπου β Cephei είναι μια ενδιαφέρουσα κατηγορία τέτοιων αστέρων. Χαρακτηριστικό άστρο αυτής της κατηγόριας είναι το β Canis Majoris. Τα άστρα αυτά είναι φασματικού τύπου Ο ή B και βρίσκονται σε μια λεπτή ζώνη στο πάνω άκρο της κύριας ακολουθίας στην περιοχή των άστρων με μάζες. Εκτελούν ακτινικές και μη ακτινικές ταλαντώσεις με περίοδο από 3 ως 7 ώρες και πλάτος από 0.01 ως 0.3 μεγέθη στο ορατό. Ο ακριβής μηχανισμός που οδηγεί τις ταλαντώσεις αυτών των αστέρων δεν είναι γνωστός.
Mira
Οι αστέρες τύπου Mira είναι και γνωστοί ως μακροπερίοδοι μεταβλητοί. Είναι ερυθροί γίγαντες που εκτελούν ακτινικές ταλαντώσεις με περιόδους από 80 ως 1000 μέρες και διακύμανση της λαμπρότητας από 2.5 ως 11 μεγέθη. Έχουν φασματικούς τύπους M, C και S και είναι άστρα με μάζα μερικών ηλιακών μαζών. Συνήθως οι αστέρες πληθυσμού Ι έχουν περιόδους μεγαλύτερες των 200 ημερών, ενώ οι αστέρες πληθυσμού ΙΙ έχουν περιόδους μικρότερες των 200 ημερών. Τα άστρα αυτά μπορούμε να θεωρήσουμε ότι έχουν έναν σχεδόν συμπαγή πυρήνα και ένα τεράστιο εξωτερικό κέλυφος που κάνει την ταλάντωση. Η τόσο μεγάλη τους περίοδος οφείλεται στην πολύ μικρότερή τους μέση πυκνότητα, αφού είναι ουσιαστικά άστρα τα οποία έχουν αυξήσει μέχρι και 100 φορές την ακτίνα τους. Μερικές φορές παρατηρούνται ενδείξεις μη κανονικότητας στην μεταβολή της λαμπρότητάς τους και υπάρχουν μοντέλα που προτείνουν την ύπαρξη ντετερμινιστικού χάους.
RV Tauri
Οι αστέρες τύπου RV Tauri είναι η τελευταία βασική κατηγορία παλλόμενων μεταβλητών αστέρων. Είναι παλλόμενοι Γίγαντες φασματικού τύπου από G  ως  K  με σχετικά μεγάλη λαμπρότητα. Είναι κυρίως άστρα πληθυσμού ΙΙ. Εκτελούν ακτινικές ταλαντώσεις και έχουν χαρακτηριστική διακύμανση λαμπρότητας. Οι περίοδοί τους κυμαίνονται από 30 ως 150 ημέρες και η μεταβολή της λαμπρότητάς τους φτάνει μέχρι και τα 3 με 4 μεγέθη. Η θέση τους στο διάγραμμα H-R είναι κάπου ανάμεσα στους Κηφείδες και τους αστέρες τύπου Mira. Κάποιοι πιστεύουν ότι αυτού του τύπου τα άστρα είναι η μικρής μάζας συνιστώσα των άστρων τύπου Mira στο μεταβατικό στάδιο από τον κλάδο των γιγάντων στους λευκούς νάνους.
Μηχανισμός ταλάντωσης
Όπως αναφέραμε και παραπάνω, καθώς εξελίσσεται ένας αστέρας φεύγει από την κύρια ακολουθία. Στην τροχιά που ακολουθεί στο διάγραμμα H-R μπορεί να συναντήσει κάποια περιοχή αστάθειας. Μπαίνοντας στην περιοχή αστάθειας ο αστέρας αρχίζει να ταλαντώνεται και η ταλάντωση τροφοδοτείται μέχρι ο αστέρας να βγει από την περιοχή της αστάθειας. Αυτό που προκαλεί την μεταβλητότητα στον αστέρα είναι η ταλάντωση. Για την μελέτη των ταλαντώσεων των αστέρων θα πρέπει να μελετήσουμε διαταραχές γύρω από την ισορροπία. Θα θεωρήσουμε δηλαδή διαταραχές των μεγεθών που περιγράφουν την κατάσταση του άστρου και θα προσπαθήσουμε να μελετήσουμε τα χαρακτηριστικά των διαταραχών.
Μπορούμε να βγάλουμε κάποια ποιοτικά συμπεράσματα για τις αστρικές ταλαντώσεις από μια ποιοτική ανάλυση των μέσων τιμών των μεγεθών που περιγράφουν την δομή ενός άστρου χωρίς να χρειαστεί να μελετήσουμε με αυστηρότητα τις διαταραχές από την ισορροπία ενός αστρικού μοντέλου. Θεωρούμε λοιπόν ότι το άστρο μας χαρακτηρίζεται από τα μεγέθη
Εξωτερικοί σύνδεσμοι
Παλλομενοι
Τζούλι & Τζούλια
Τζούλι & Τζούλια (αγγλικά: Julie & Julia) είναι αμερικανική δραματική κωμωδία παραγωγής 2009, σε σκηνοθεσία και σενάριο της Νόρα Έφρον. Πρωταγωνιστούν οι Μέριλ Στριπ, Έιμι Άνταμς, Στάνλεϊ Τούτσι και Κρις Μεσίνα. Η ταινία δείχνει τη ζωή της σεφ Τζούλια Τσάιλντ στα πρώτα χρόνια της καριέρας της και τη ζωή της Τζούλι Πάουελ, μιας νεαρής κοπέλας από τη Νέα Υόρκη, η οποία βάζει ως σκοπό της ζωής της να μαγειρέψει και τις 524 συνταγές του βιβλίου μαγειρικής της Τσάιλντ μέσα σε 365 ημέρες. Την πρόκληση αυτή, η Πάουελ, την εξιστόρησε στο μπλογκ της, κάτι που την οδήγησε στο να εκδώσει το βιβλίο της.
Το Τζούλι & Τζούλια κυκλοφόρησε στους κινηματογράφους των Ηνωμένων Πολιτειών στις 7 Αυγούστου 2009. Απέσπασε κυρίως θετικά σχόλια από τους κριτικούς με την ερμηνεία της Στριπ να κερδίζει τις εντυπώσεις. Η Στριπ βραβεύτηκε με Χρυσή Σφαίρα και έλαβε υποψηφιότητα για Όσκαρ Α' Γυναικείου Ρόλου.
Πλοκή
Στο 2002, η Τζούλι Πάουελ είναι μια νέα συγγραφέας που κάνει μια δουλειά που δεν της αρέσει καθόλου, απαντώντας σε κλήσεις από θύματα των επιθέσεων της 11ης Σεπτεμβρίου αλλά και απλού κόσμου οι οποίοι παραπονιούνται για τα σχέδια χτισίματος του Παγκόσμιου Κέντρου Εμπορίου. Για να κάνει κάτι που της αρέσει, αποφασίζει να μαγειρέψει όλες τις συνταγές του βιβλίου μαγειρικής "Mastering the Art of French Cooking" της Τζούλια Τσάιλντ μέσα σε ένα χρόνο. Η Πάουελ σχεδιάζει να ξεκινήσει ένα μπλογκ στο οποίο θα καταγράφει την πρόοδό της στη μαγειρική.
Στο 1950, η Τζούλια Τσάιλντ, φοιτεί στη σχολή Le Cordon Bleu για να μάθει τη γαλλική κουζίνα και ξεκινά να γράφει ένα βιβλίο με θέμα τη γαλλικά κουζίνα για τις Αμερικανίδες νοικοκυρές. Και οι δύο αυτές γυναίκες παρουσιάζουν ομοιότητες στις προκλήσεις που αντιμετώπισαν. Και οι δύο λαμβάνουν υποστήριξη από τους συζύγους τους, εκτός όταν ο σύζυγος της Πάουελ κουρασμένος από την υπερβολική αφοσίωσή της στο χόμπι της, την εγκαταλείπει για ένα μικρό χρονικό διάστημα.
Box office
Με προϋπολογισμό 40.000.000 δολάρια, η ταινία Τζούλι & Τζούλια άνοιξε στη 2η θέση συγκεντρώνοντας 20 εκατομμύρια δολάρια το πρώτο τριήμερο. Οι συνολικές εισπράξεις στο αμερικανικό box office έφτασαν τα 94,1 εκατομμύρια δολάρια και στον υπόλοιπο κόσμο άγγιξαν τα 35,4 εκατομμύρια δολάρια. Παγκοσμίως απέφερε 129,5 εκατομμύρια δολάρια.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες παραγωγής Columbia Pictures Κατηγορία:Ταινίες του 2009 Κατηγορία:Αγγλόφωνες ταινίες Κατηγορία:Αμερικανικές δραματικές κωμικές ταινίες Κατηγορία:Γαλλόφωνες ταινίες Κατηγορία:Ταινίες βασισμένες σε πραγματικά γεγονότα Κατηγορία:Ταινίες που αφορούν τη μαγειρική Κατηγορία:Ταινίες βασισμένες σε πολλά έργα Κατηγορία:Ταινίες με μουσική σύνθεση Αλεξάντρ Ντεσπλά Κατηγορία:Ταινίες βασισμένες σε βιογραφίες Κατηγορία:Ταινίες γυρισμένες στο Νιου Τζέρσεϊ
Μπόλυγουντ
thumb|right|250px|Η πρώτη ομιλούσα ταινία του Αρντεσίρ Ιρανί Alam Ara (1931)
Το Μπόλυγουντ (Χίντι बॉलीवूड) είναι η ανεπίσημη ονομασία που χρησιμοποιείται για την κινηματογραφική βιομηχανία της Βομβάης, κυρίως στη γλώσσα Χίντι. Ο όρος χρησιμοποιείται συχνά λανθασμένα για ολόκληρη την ινδική κινηματογραφική βιομηχανία, ενώ ουσιαστικά αποτελεί μόνον τμήμα της. Το Μπόλυγουντ αναφέρεται ως ο μεγαλύτερος παραγωγός ταινιών στην Ινδία και ένας από τους μεγαλύτερους παγκοσμίως.
Παραπομπές
Κατηγορία:Κινηματογράφος στην Ινδία
Yanni
Ο Yanni (πραγματικό όνομα: Γιάννης Χρυσομάλλης) (Καλαμάτα, 14 Νοεμβρίου 1954) είναι Έλληνας συνθέτης παγκοσμίου φήμης.
Βιογραφία
Ο Yanni είναι συνθέτης και αυτοδίδακτος πιανίστας και γεννήθηκε στις 14 Νοεμβρίου 1954 στη Καλαμάτα. Ήταν μέλος της ελληνικής εθνικής ομάδας κολύμβησης εφήβων και σε ηλικία μόλις 14 ετών, κατέρριψε το πανελλήνιο ρεκόρ κολύμβησης, στα 50 μέτρα ελεύθερο. Όταν ενηλικιώθηκε (1972) πήγε στην Μινεσότα για να φοιτήσει στο τμήμα Ψυχολογίας του Πανεπιστημίου της Μινεσότας, ενώ παράλληλα έπαιζε πιάνο για τους Chameleon, γνωστή μπάντα Rock & Roll.
Το πρώτο του άλμπουμ έρχεται στα 1984 με τίτλο Optimystique, τα άλμπουμ Dare To Dream και το My Time προτάθηκαν για Βραβείο Grammy ενώ το άλμπουμ Reflections Of Passion έγινε πολλές φορές πλατινένιο. Επίσης το 1989 η βρετανική αεροπορική εταιρεία British Airways χρησιμοποίησε την σύνθεση "Aria" του Yanni για τη διαφημιστική της καμπάνια.
Παρά το γεγονός ότι από τα μέσα της δεκαετίας του '80 πούλησε πάνω από 6 εκατομμύρια αντίτυπα, η καριέρα του εκτινάχθηκε ακόμα περισσότερο τον Μάρτιο του 1994 όταν και κυκλοφόρησε σε δίσκο αλλά και βίντεο η συναυλία - σταθμός που έδωσε για πρώτη φορά στην Ελλάδα στο Ωδείο Ηρώδου του Αττικού στις 25 Σεπτεμβρίου του 1993 με τον τίτλο Yanni in Concert: Live Acropolis παρουσία 2.000 θεατών.
Πηγές
Κατηγορία:Έλληνες μουσικοί
356
Η τρέχουσα σελίδα αφορά το έτος 356 κατά το Γρηγοριανό ημερολόγιο
Το έτος 356 (CCCLVI) ήταν ένα δίσεκτο έτος που ξεκινούσε τη Δευτέρα. Εκείνη την εποχή ήταν γνωστό ως το Έτος των Υπάτων Κωνσταντίου και Ιουλιανού (ή, λιγότερο γνωστό, το Έτος 1109 από Κτήσεως Κόσμου). Η ονομασία 356 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.
Θάνατοι
Κατηγορία:Έτη
Ρούντνικ Ράντουσα
Το Ρούντνικ Ράντουσα (Рудник Радуша, Rudnik) είναι ένα χωριό στον Δήμο Σαράι, στα Σκόπια, στη Βόρεια Μακεδονία.
Παραπομπές
Κατηγορία:Χωριά Δήμου Σαράι Κατηγορία:Χωριά της Βόρειας Μακεδονίας
Bilitis
Το Bilitis είναι μια δραματική-ερωτική ταινία γαλλικής παραγωγής, γυρισμένη το 1977 από τον Ντέηβιντ Χάμιλτον. Είναι βασισμένη στα ποιήματα του Γάλλου ποιητή Πιέρ Λουί (1870-1925) που κυκλοφόρησαν με τον τίτλο Les Chansons de Bilitis.
Περίληψη
Η 17χρονη, εσώκλειστη σε οικοτροφείο, μαθήτρια Μπιλιτί ερωτεύεται λίγο πριν τις καλοκαιρινές διακοπές μια συμμαθήτρια της. Το ειδύλλιο θα διακοπεί όταν θα φύγει για διακοπές μαζί με την παντρεμένη φίλη της Μελίσσα και τον άντρα της Πιέρ. Θα περάσουν τις διακοπές στο σπίτι του φωτογράφου Λούκας. Θα γίνει μάρτυρας της βίαιης συμπεριφοράς του Πιέρ στη Μελίσσα και θα συνάψει μια σύντομη ρομαντική σχέση μαζί της. Η Μελίσσα όμως θα δώσει τέλος στη σχέση γιατί στην πραγματικότητα θέλει τον Λούκας και έτσι η Μπιλιτί θα επιστρέψει πληγωμένη και χωρίς να έχει βρει την πραγματική αγάπη πίσω στο οικοτροφείο.
Σχόλια
Το Bilitis είναι η πρώτη μεγάλου μήκους ταινία του φωτογράφου και μετέπειτα σκηνοθέτη Ντέηβιντ Χάμιλτον. Είναι η ταινία που παρουσιάζει για πρώτη φορά το ιδιαίτερο κινηματογραφικό του στυλ που τον συνόδευσε έκτοτε σε όλες του τις κινηματογραφικές προσπάθειες. Το αντικείμενο όπως και σε όλες τις επόμενες ταινίες του αλλά και τα φωτογραφικά του λευκώματα έχει να κάνει με την ερωτική -εντούτοις όμως αθώα- απεικόνιση νεαρών κοριτσιών. Ο κεντρικός ήρωας της ταινίας είναι -σε μια ενδιαφέρουσα σύμπτωση- φωτογράφος όπως ακριβώς και ο ίδιος ο Χάμιλτον.
Σε αντίθεση με τις επόμενες όμως ταινίες του που η εμφάνιση υπερτερεί τις ουσίας, η συγκεκριμένη ταινία είναι και μια πετυχημένη σπουδή στην εφηβεία και την ενηλικίωση. Η πρωτοεμφανιζόμενη Πάτι Ντ'Αρμπανβίλ απέσπασε εξαιρετικές κριτικές για την ερμηνεία της. Στη διαμόρφωση του σεναρίου της ταινίας που βασίστηκε στα ποιήματα του Πιέρ Λουί, ποιητή που το έργο του χαρακτήρισαν οι ομοιότητες με αυτό της Σαπφούς και τα λεσβιακά θέματα, συμμετείχε και η μετέπειτα γνωστή σκηνοθέτιδα Κατρίν Μπρεγιά. Το πρωτότυπο έργο είχε δημοσιευτεί για πρώτη φορά το 1894 και η Μπρεγιά το προσάρμοσε στη σύγχρονη πραγματικότητα της εποχής της.
Η εξαιρετική μουσική που έγραψε ο γνωστός Γάλλος συνθέτης Φράνσις Λάι για την ταινία έγινε μεγάλη επιτυχία στη Γερμανία.
Εξωτερικοί σύνδεσμοι
Κατηγορία:Γαλλικές ταινίες Κατηγορία:Ταινίες του 1977 Κατηγορία:Γαλλικές δραματικές ταινίες Κατηγορία:Γαλλόφωνες ταινίες Κατηγορία:Γαλλικές ερωτικές ταινίες Κατηγορία:Γαλλικές αισθηματικές ταινίες
Συμβούλιο Επιστημονικής και Τεχνολογικής Έρευνας της Τουρκίας
Το TÜBITAK ορίζει τις πολιτικές στους τομείς της επιστήμης και της τεχνολογίας και διαχειρίζεται τα ινστιτούτα έρευνας & ανάπτυξης, όπου διενεργούνται έρευνες, τεχνολογικές και αναπτυξιακές μελέτες σύμφωνα με τις «εθνικές προτεραιότητες». Το Συμβούλιο γνωμοδοτεί στην τουρκική κυβέρνηση και λειτουργεί ως γραμματεία του Ανώτατου Συμβουλίου για την Επιστήμη και την Τεχνολογία, το υπέρτατο σώμα χάραξης επιστημονικής και τεχνολογικής πολιτικής στην Τουρκία. Μέσω της παρακολούθησης και της αξιολόγησης των εθνικών και παγκόσμιων πολιτικών και πραγματοποιώντας ή αναθέτοντας έρευνες σχετικά με τις μεθόδους διαμόρφωσης πολιτικής, το TÜBITAK ετοιμάζει τις επιστημονικές, τεχνολογικές, καινοτόμες πολιτικές του προτάσεις και διεξάγει μελέτες.
Τα τελευταία χρόνια, το TÜBITAK, που ιδρύθηκε ως θεσμός άνευ πολιτικής σκοπιμότητας, έχει κατηγορηθεί ότι υπέκυψε στις πολιτικές πιέσεις που άσκησε το κυβερνών συντηρητικό Κόμμα Δικαιοσύνης και Ανάπτυξης, και επίσης για την άρνησή του να χρηματοδοτήσει κάποιες έρευνες εξελικτικής βιολογίας.
Ιστορία
Το TÜBITAK ιδρύθηκε από τον Πρόεδρο Τζεμάλ Γκιουρσέλ, ο οποίος το 1960 όρισε για πρώτη φορά ένα επιστημονικό συμβούλιο για να καθοδηγεί το Υπουργείο Άμυνας (παράλληλα με ένα ξεχωριστό επιστημονικό νομικό συμβούλιο για τη συγγραφή του νέου συντάγματος της Τουρκικής Δημοκρατίας) και αργότερα ίδρυσε με νόμο το Συμβούλιο Επιστημονικής και Τεχνολογικής Έρευνας της Τουρκίας, ως διευρυμένη συνέχεια του Επιστημονικού Συμβουλίου του ΥΑ με πρωταρχικό συμβουλευτικό καθήκον να παρέχει καθοδήγηση στα σχέδια και τις πολιτικές της κυβέρνησης.
Την 24η Ιουλίου 1963 ψηφίστηκε το νομοσχέδιο αριθ. 278, στη νέα εποχή της σχεδιασμένης οικονομίας που ακολούθησε το πρώτο πενταετές αναπτυξιακό πρόγραμμα της χώρας, που όριζε τη νομική μορφή και τα καθήκοντα του Συμβουλίου. Την 26η Δεκεμβρίου 1963 ο Καχίτ Άρφ, ο οποίος διεύθυνε την ίδρυση του ιδρύματος επικουρούμενος από μία ομάδα επιστημόνων, όπως ο Καθ. Εντάλ Ινονού, διορίστηκε ως ο πρώτος πρόεδρος του Συμβουλίου. Τα 10 πρώτα μέλη του Συμβουλίου ήταν οι καθηγητές Ερντάλ Ινονού, Ρατίπ Μπέρκερ, Χικμέτ Μπινάρκ, Μέτσιτ Τσάγκαταϊ, Ρεσάτ Γκαράν, Φέζα Γκουρσέι, Ορχάν Ισίκ, Μουσταφά Ινάν, Ατίφ Σενγκούν και Ιχσάν Τοπαλόγλου. Την Πρότειναν η Μαρτίου 1964 αναγόρευσαν τον Καθηγητή Νιμέτ Οζντάς ως πρώτο γενικό γραμματέα του TÜBITAK.
Όταν ιδρύθηκε, τα κύρια καθήκοντα του TÜBITAK ήταν η στήριξη της βασικής και της εφαρμοσμένης ακαδημαϊκής έρευνας και η ενθάρρυνση των νέων για σταδιοδρομία στην επιστήμη, παρέχοντας κίνητρα σε νέους ερευνητές, ιδίως στους καταρτισμένους στις φυσικές επιστήμες. Για την εκπλήρωση αυτών των καθηκόντων, συστάθηκαν 4 επιτροπές επιχορηγήσεων για να αναλάβουν τη χρηματοδότηση προγραμμάτων σε τομείς των βασικών επιστημών, της μηχανικής, της ιατρικής, της γεωργίας και της κτηνοτροφίας. Ο αριθμός των επιτροπών τώρα ανέρχεται σε δέκα, με συμπεριλαμβανόμενη την επιτροπή των κοινωνικών και ανθρωπιστικών επιστημών, και όλες λειτουργούν στο πλαίσιο του Τμήματος Υποστήριξης Ερευνητικών Προγραμμάτων. Μία ξεχωριστή «Ομάδα Επιστημονικής Κατάρτισης» που συστάθηκε τότε για τον επαγγελματικό προσανατολισμό των πολλά υποσχόμενων σπουδαστών προς τις σταδιοδρομίες στην επιστήμη και για την μετέπειτα πρόοδό τους, εξελίχθηκε στο σημερινό Τμήμα Επιστημονικών Υποτροφιών και Προγραμμάτων Επιχορηγήσεων.
Δραστηριότητες
Το TÜBITAK είναι υπεύθυνο για την ανάπτυξη και το συντονισμό της επιστημονικής έρευνας σύμφωνα με τους εθνικούς στόχους και προτεραιότητες, όπως καθορίζονται από την Τουρκική Ακαδημία Επιστημών (TÜBA). Περισσότεροι από 2.500 ερευνητές εργάζονται στα 15 ερευνητικά ινστιτούτα και κέντρα που υπάγονται στον TÜBITAK, όπου διεξάγονται έρευνες εξίσου βάσει σύμβασης όσο και στοχοθετημένες σε εθνικό επίπεδο. Το TÜBITAK εκπροσωπεί την Τουρκία στις διεθνείς ερευνητικές προσπάθειες, όπως συμμετέχοντας στο Ευρωπαϊκό Ίδρυμα Επιστημών και στα Κοινοτικά Προγράμματα Πλαίσια δραστηριοτήτων Έρευνας και Τεχνολογικής Ανάπτυξης.
Στον TÜBITAK υπάγονται τα ερευνητικά κέντρα και ινστιτούτα:
Βραβεία
Το TÜBITAK απονέμει τα εξής βραβεία:
Αναφορές
Κατηγορία:Κυβερνητικές υπηρεσίες Κατηγορία:Τουρκία Κατηγορία:Άγκυρα
Κάτω Μουσιωτίτσα Ιωαννίνων
Η Κάτω Μουσιωτίτσα ή Μουσιωτίτσα είναι ορεινό χωριό της πρώην επαρχίας Δωδώνης στο νομό Ιωαννίνων σε υψόμετρο 550 μέτρων.
Γεωγραφία - Αξιοθέατα
Η Κάτω Μουσιωτίτσα βρίσκεται στις ανατολικές πλαγιές του όρους Τόμαρος ή Ολύτσικας και δυτικά του ποταμού Λούρου και είναι περιτριγυρισμένο από 5 βουνά: Μπιτέρα, Σπιθάρι, Πουρίζι, Καλογερίτσα και Καταφή. Απέχει 33 χλμ. Ν. της πόλης των Ιωαννίνων και 55 χλμ. Β.-ΒΔ. της Άρτας. Μαζί με τα γειτονικά χωριά Άνω Μουσιωτίτσα, Νέα Μουσιωτίτσα και Μεσούρα όλη η περιοχή αναφέρεται ως Μουσιωτίτσα.
Στην ευρύτερη περιοχή, νότια από το "χάνι Tερόβου" που βρίσκεται επάνω στην εθνική οδό Άρτας - Ιωαννίνων και κοντά στη γέφυρα "Zήτα" υπάρχουν ερείπια αρχαίου φρουρίου το οποίο έχει κηρυχθεί αρχαιολογικός χώρος από το 1962. Σημαντικό αξιοθέατο είναι η παλιά εκκλησία του Αγίου Νικολάου, η οποία θεωρείται ότι έχει διακανονιστεί στις αρχές του 18ου αιώνα και έχει αναφερθεί για πρώτη φορά στα ελληνικά εκκλησιαστικά αρχεία κατά το έτος 1791. Από το 2009 η ευρύτερη περιοχή "Σπιθάρι - Παναγιά - Άνω Κάμπος" στην οποία βρίσκεται ο ναός έχει ανακηρυχθεί ιστορικό τοπίο. Τα εδάφη της Μουσιωτίτσας στη χαράδρα που διασχίζεται από τον ποταμό Λούρο και τα οποία είναι κατάφυτα με πλατάνια, θάμνους (μακία) και σάρες αποτελούν μέρος των "Βορείων Στενών Λούρου" που έχουν χαρακτηριστεί ως τόπος ιδιαίτερου φυσικού κάλλους (ΤΙΦΚ).
Σύλλογος Νέων Μαρτυρικής Μουσιωτίτσας
Το 2008 ιδρύθηκε ο Σύλλογος Νέων Μαρτυρικής Μουσιωτίτσας, ο οποίος ως ενεργός σύλλογος έχει αναλάβει την ιστορία της Μουσιωτίτσας, έχοντας ιδρύσει ένα Λαογραφικό Μουσείο αποτελούμενο από υπάρχοντα στοιχεία του χωριού. Ο Σύλλογος Νέων έχει δημιουργήσει δική του τράπεζα αίματος με εθελοντές αιμοδότες. Επίσης, σχεδόν κάθε χρόνο από την ίδρυση του πραγματοποιεί δενδροφυτεύσεις σε όλο το χωριό με συνολικά πάνω από 670 δέντρα. Έχει πραγματοποιήσει αναπαλαίωση και συντήρηση των παλιών κτηρίων της Κοινότητας Μουσιωτίτσας.
Ονομασία - Ιστορία
Η προέλευση του ονόματος Μουσιωτίτσα είναι άγνωστη. Πιθανολογείται από έρευνες μελετητών ότι το όνομα είναι σλαβικής προέλευσης λόγω της κατάληξης "-ιτσα", που είναι κοινή σε σλαβικά ονόματα οικισμών. Άλλες πιο τοπικές θεωρίες αναφέρουν ότι το όνομα προέρχεται από παλιούς μύθους των αρχαίων κατοίκων των ποταμών είναι γνωστές ως "Μούσες" ή από μια βασίλισσα που κατοικούσε στην περιοχή που είναι τώρα τα ερείπια ενός κάστρου (κοντά στη γέφυρα Ζήτα) που χρονολογείται από τον 3ο αιώνα.
Το ολοκαύτωμα της Μουσιωτίτσας
Στις 25 Ιουλίου 1943, ακολουθούμενη από την 27 Αυγούστου 1943, τα γερμανικά στρατεύματα των SS περικύκλωσαν το χωριό από τέσσερα διαφορετικά σημεία και εκτέλεσαν συνολικά 153 άμαχους κατοίκους. Μεταξύ των Γερμανών στρατιωτών υπήρχαν επίλεκτα μέλη της μεραρχίας Εντελβάις. Η επίθεση και η σφαγή που επακολούθησε έγιναν ως αντίποινα για συμμετοχή στην αντίσταση κατοίκων του χωριού και για την επίθεση κατά την οποία σκοτώθηκε ένας Γερμανός αξιωματικός στην κοντινή περιοχή του "Ζήτα". Μεταξύ των φονευθέντων αμάχων υπήρχαν 4 μωρά, 36 παιδιά ηλικίας 2 έως 7 ετών, 23 παιδιά ηλικίας 8 έως 16 και 13 γυναίκες. Στη μνήμη των εκτελεσθέντων διοργανώνεται ετήσιος δρόμος θυσίας απόστασης 3 χλμ., από τη τοποθεσία Σπιθάρι, τον τόπο εκτέλεσης, μέχρι το χωριό.
Διοικητικά
Η Κάτω Μουσιωτίτσα ως κοινότητα συστάθηκε το 1919 με το ΦΕΚ 184Α - 19/08/1919 με έδρα την ίδια. Το 1996 η έδρα μεταφέρθηκε στην οικισμό Νέα Μουσιωτίτσα. Σύμφωνα με το σχέδιο Καλλικράτης, μαζί με την Άνω Μουσιωτίτσα, Νέα Μουσιωτίτσα και Μεσούρα αποτελούν τη τοπική κοινότητα Μουσιωτίτσας που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 ως οικισμός έχει πληθυσμό 256 κατοίκους ενώ η κοινότητα συνολικά 605.
Παραπομπές
Κατηγορία:Χωριά του νομού Ιωαννίνων Κατηγορία:Δήμος Δωδώνης
Σημείο καπνού
Σημείο καπνού (αγγλ. Smoke point) ελαίων και λιπών, είναι η θερμοκρασία στην οποία ένα δείγμα λιπαρής ύλης (λ.χ. λίπη ή έλαια) θερμαινόμενο προοδευτικά κάτω από καθορισμένες συνθήκες αναδίνει καπνούς κατά ένα συνεχή τρόπο.
Το σημείο καπνού αποτελεί έναν δείκτη της θερμοκρασίας στην οποία μία λιπαρή ύλη αρχίζει να διασπάται. Το σημείο αυτό δύναται να διαφέρει από λιπαρή ύλη σε λιπαρή ύλη (τύπος, οξύτητα, ελεύθερα λιπαρά οξέα κ.α.) Κυρίως σχετίζεται με το ποσοστό των ελεύθερων λιπαρών οξέων των ελαίων ή λιπών. Όσο μεγαλύτερο είναι το ποσοστό, τόσο πιο χαμηλό είναι το σημείο καπνού. Για να φθάσει μία λιπαρή ύλη στο σημείο καπνού απαιτούνται υψηλές θερμοκρασίες. Το σημείο καπνού συνήθως κυμαίνεται μεταξύ 180 και 270 βαθμών Κελσίου αλλά υπάρχουν και εξαιρέσεις. Τα μονογλυκερίδια χαμηλώνουν αυτό το σημείο.
Ο παρακάτω πίνακας περιέχει τα σημεία καπνού για διαφορετικούς φυτικούς τύπους από έλαια - λίπη.
<div style="float:">
Τα παραπάνω χαρακτηριστικά επηρεάζουν και χαρακτηρίζουν τις λιπαρές εκείνες ύλες που χρησιμοποιούνται καθημερινά στο τηγάνισμα, λ.χ. μία καλή λιπαρή ύλη τηγανίσματος πρέπει να έχει περιεκτικότητα μικρότερη από 0,4% σε μονογλυκερίδια και λιγότερα του 0,05% σε ελεύθερα λιπαρά οξέα. Τα πρωτεϊνικής φύσης κατάλοιπα μειώνουν το σημείο καπνού των ζωικών λιπών. Έλαια που έχουν ήδη χρησιμοποιηθεί για τηγάνισμα, παρουσιάζουν σημαντική πτώση του σημείου καπνού τους, εξαιτίας των καταλοίπων από τα τηγανισμένα τρόφιμα. Το σημείο αυτό μελετάται από την επιστήμη της τεχνολογίας τροφίμων.
Παραπομπές
Κατηγορία:Χημικές ιδιότητες Κατηγορία:Μαγειρικά λίπη Κατηγορία:Καπνός
Αρχάγγελος Πέλλας
Ο Αρχάγγελος (μέχρι το 1925 Όσσιανη ) είναι χωριό του δήμου Αλμωπίας, της περιφερειακής ενότητας (πρώην νομού) Πέλλας. Σύμφωνα με την απογραφή του 2011, ο Αρχάγγελος έχει 623 κατοίκους. Με το πρόγραμμα Καποδίστριας ανήκε στον δήμο Εξαπλάτανου. Το χωριό ανήκει στα βλαχομογλενίτικα χωριά και είναι το μεγαλύτερο από αυτά. Οι κάτοικοί του ασχολούνται με τη γεωργία, και ιδίως με την παραγωγή κερασιών, κάστανου και πατάτας αλλά και με την κτηνοτροφία.
Αμπελόκηποι (αποσαφήνιση)
Η ονομασία Αμπελόκηποι μπορεί να αναφέρεται σε:
Αρχάγγελος Πέλλας
Γεωγραφία
Το χωριό είναι κτισμένο σε ύψος 820 μέτρων, στις βορειοδυτικές πλαγιές του όρους Πάικο και αποτελεί το ορεινότερο χωριό του δήμου Αλμωπίας. Το χωριό είναι το πιο απομακρυσμένο του δήμου, βρισκόμενο στα βόρεια όριά του. Απέχει 35 χιλιόμετρα από την Αριδαία και 5 χιλιόμετρα από την Περίκλεια. Το χωριό έχει θέα προς την πεδιάδα της Άνω Αλμωπίας.
Αμπελόκηποι (αποσαφήνιση)
Δείτε επίσης
Κατηγορία:Αποσαφηνίσεις ελληνικών τοπωνυμίων
Αρχάγγελος Πέλλας
Ιστορία
Πορεία πληθυσμού σύμφωνα με τις απογραφές:
Το 1926 προσαρτήθηκε στον Αρχάγγελο το χωριό Τρία Έλατα (Λέσκοβο μέχρι το 1925). Το χωριό ήταν κτισμένο σε ένα οροπέδιο στο Πάικο σε υψόμετρο 1.050 μ. Η πρώτη αναφορά του γίνεται σε οθωμανικό έγγραφο του 1481.
Μονή Αρχαγγέλου Μιχαήλ
thumb|Μονή Αρχαγγέλου Μιχαήλ Τρία χιλιόμετρα βόρεια από το χωριό βρίσκεται η μονή Αρχαγγέλου Μιχαήλ, σε ένα ύψωμα ανάμεσα στο Πάικο και τη Τζένα. Η μονή ιδρύθηκε τον 11ο αιώνα ως μετόχι της Μονής Μεγίστης Λαύρας αφιερωμένο στον Άγιο Ιωάννη τον Πρόδρομο. Το μοναστήρι είχε έντονη ζωή μέχρι τις αρχές του 18ου αιώνα, όταν το μοναστήρι μαζί με τις εγκαταστάσεις του πυρπολήθηκε από μουσουλμάνους. Η λειτουργία του άρχισε ξανά το 1858 μετά από φιρμάνι του Σουλτάνου. Η μονή αφιερώθηκε στο Αρχάγγελο Μιχαήλ.
Η μονή είναι τρίκλιτη βασιλική με υπερυψωμένο φωταγωγό, νάρθηκα, υπερώο και τρίπλευρο προστώο. Οι τοίχοι του έχουν πάχος ένα μέτρο. Το εσωτερικό της αγιογραφήθηκε σύμφωνα με τις επιγραφές το 1888, από Κρουσοβίτες αγιογράφους, ενώ στο περίστωο βρίσκονται αγιογραφίες του 1858 και 1896. Ο ναός έχει ζωγραφισμένο ξυλόγλυπτο τέμπλο του 1860.
Η μονή έχει ανακηρυχθεί ιστορικό διατηρητέο μνημείο από το 1995.
Παραπομπές
Κατηγορία:Χωριά του νομού Πέλλας Κατηγορία:Δήμος Αλμωπίας
Αρντιέζ
Το Αρντιέζ (γαλλικά: Ardiège, οξιτανικά: Ardièja) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.
Οι κάτοικοί του είναι γνωστοί ως Αρντιεζουά (γαλλικά: Ardiégeois).
Σεμένιστε
Το Σεμένιστε (Семениште, Semenisht) είναι ένα χωριό στον Δήμο Σαράι, στα Σκόπια, στη Βόρεια Μακεδονία.
Δημογραφία
Σύμφωνα με την απογραφή του 2002, το χωριό είχε πληθυσμό 559 κατοίκους.
Οι εθνοτικές ομάδες του χωριού περιλαμβάνουν:
Παραπομπές
Κατηγορία:Χωριά Δήμου Σαράι Κατηγορία:Χωριά της Βόρειας Μακεδονίας
Μπέιμπ Ρουθ
thumb|right|250px|Αυτόγραφο του Μπέιμπ Ρουθ, (1920) Ο Τζορτζ Χέρμαν Ρουθ τζούνιορ (George Herman "Babe" Ruth, Jr., 6 Φεβρουαρίου 1895 - 16 Αυγούστου 1948), πιο γνωστός με τα προσωνύμια Μπέιμπ Ρουθ (Babe Ruth) ή Μπαμπίνο (The Bambino) ή Σουλτάνος των βολών (The Sultan of Swat), ήταν Αμερικανός παίκτης του μπέιζμπολ, που αγωνίστηκε στην Επαγγελματική Λίγκα (Major League Baseball) από το 1914 ως το 1935. Είναι ένας από τους μεγαλύτερους ήρωες της αμερικανικής κουλτούρας. Αναφέρεται ως ο μεγαλύτερος παίκτης του αθλήματος όλων των εποχών και τα στατιστικά του είναι μέχρι σήμερα ασυναγώνιστα. Η δύναμη των βολών του και η χαρισματική του προσωπικότητα τον κατέστησαν μια χαρακτηριστική αγαπητή φιγούρα στα χρόνια του μεσοπολέμου. Ήταν ο πρώτος που κατάφερε 60 home runs σε μια περίοδο, το 1927, δημιουργώντας ένα ρεκόρ που έμεινε ακατάρριπτο για 34 χρόνια ως το 1961. Συνολικά πέτυχε 714 home runs, που ήταν ρεκόρ της Λίγκας για 39 έτη, ως το 1974. Γενικά, οι περισσότερες επιδόσεις του βρίσκονται μέχρι σήμερα σε υψηλές θέσεις στα στατιστικά του επαγγελματικού πρωταθλήματος. Στην προσωπική του ζωή υπήρξε εξαιρετικά γενναιόδωρος και φιλάνθρωπος.
Τα πρώτα χρόνια
Ο Τζορτζ Ρουθ γεννήθηκε στις 6 Φεβρουαρίου 1895 στη Βαλτιμόρη του Μέριλαντ από γονείς Αμερικανούς γερμανικής καταγωγής. Οι γονείς του ονομάζονταν Τζορτζ Χέρμαν Ρουθ (George Herman Ruth, Sr.) και Κέιτ Σάμπεργκερ-Ρουθ (Kate Schamberger-Ruth) και είχαν μια σειρά από σαλούν. Μόνο ένα από τα επτά αδέλφια του επέζησε από την παιδική ηλικία, η αδερφή του Μάμι (Mamie). Η μητέρα του ήταν φιλάσθενη και πέθανε από φυματίωση, όταν ο Ρουθ ήταν έφηβος.
Σε ηλικία επτά ετών ο πατέρας του τον έστειλε εσώκλειστο στο Επαγγελματικό Σχολείο Αρρένων Σεντ Μέρις (St. Mary's Industrial School for Boys), το οποίο ήταν οικοτροφείο-ορφανοτροφείο, υπό την επίβλεψη της καθολικής ιεραποστολής. Παρέμεινε εκεί για 12 χρόνια, μέχρι την ηλικία των 19 ετών, συναντώντας σπάνια την οικογένειά του, από την οποία τελικά αποκόπηκε.
Στο μπέιζμπολ τον ώθησε ο αδελφός Matthias Boutlier, ο οποίος αποτέλεσε την πατρική φιγούρα στη ζωή του Ρουθ. Αυτός του έμαθε ανάγνωση και γραφή και τον μύησε στα μυστικά του αθλήματος. Παράλληλα, διδάχτηκε ραπτική υποκαμίσων και μετείχε στη σχολική μπάντα και στη θεατρική ομάδα.
Όριολς Βαλτιμόρης
Οι καλές του εμφανίσεις στα παιχνίδια με τη σχολική ομάδα είχαν ως αποτέλεσμα να γίνει γνωστός. Το 1914 υπέγραψε συμβόλαιο με την ομάδα χαμηλότερης κατηγορίας Όριολς Βαλτιμόρης (Baltimore Orioles) με αποδοχές 250 δολάρια το μήνα. Ο 19χρονος Ρουθ ήταν ο μικρός της ομάδας, μιας και οι υπόλοιποι παίκτες του συλλόγου ήταν πάνω από 25 ετών κατά μέσο όρο. Έτσι του κόλλησαν το παρατσούκλι Μπέμπης (Babe), το οποίο έκτοτε έμεινε ως το τέλος της καριέρας του.
Ρεντ Σοξ Βοστόνης
Στις 9 Ιουλίου 1914 οι Όριολς έδωσαν τον Ρουθ στους Μπόστον Ρεντ Σοξ (Boston Red Sox), μια από τις διασημότερες επαγγελματικές ομάδες των ΗΠΑ. Με τους Ρεντ Σοξ της Βοστόνης έκανε το ντεμπούτο του στις 11 Ιουλίου 1914. Αλλά επειδή τότε η ομάδα είχε πολλούς σταρ, έπειτα από πέντε ματς τον έδωσε δανεικό για το υπόλοιπο της σεζόν στους Πρόβιντενς Γκρέις (Providence Grays), ομάδα χαμηλότερης κατηγορίας από το Πρόβιντενς του Ρόουντ Άιλαντ. Με την ομάδα αυτή ο Ρουθ κατέκτησε τον πρώτο του τίτλο στην Ιντερνάσιοναλ Λιγκ.
Από το 1915 ως το 1919 ο Ρουθ έκανε μεγάλα παιχνίδια με τους Ρεντ Σοξ. Κατέκτησε τρία Πρωταθλήματα (1915, 1916, 1918) και άρχισε να δημιουργεί το θρύλο του.